Radiolääkehoito, Radium-223-dikloridi

|  |  |
| --- | --- |
| Kuvaus: | Eturauhassyövän Radium-223 hoito Xofigo |

**Tutkimuksen tarkoitus** Radium-223-dikloridi on tarkoitettu kastraatioresistentin eturauhassyövän hoitoon aikuisille, joilla on oireilevia luustometastaaseja.

**Esivalmistelut** Esivalmisteluja ei tarvita.

**Tutkimuksen kulku** Hoitoa varten kyynärtaipeeseen laitetaan laskimokanyyli. Lääkäri antaa radiolääkkeen kanyylin kautta. Tutkimukseen tulee varata aikaa noin puoli tuntia.

**Tutkimuksen jälkeen** Injektion jälkeen saat lähteä välittömästi kotiin ja olla normaalisti kanssakäymisessä muiden ihmisten kanssa. Radiolääke erittyy ulosteeseen ja virtsaan, minkä takia on hyvä noudattaa seuraavia ohjeita:

* huolellinen käsien pesu WC käynnin jälkeen
* WC:n huuhtelu kahdesti joka käyttökerran jälkeen
* jos kehon eritteitä joutuu vahingossa pinnoille, on ne puhdistettava heti perusteellisesti, ja sen jälkeen potilaan tai potilasta auttaneen henkilön on pestävä kädet huolellisesti
* puhdistettaessa kehon eritteitä pinnoilta on käytettävä kertakäyttökäsineitä
* WC:n alue on pidettävä puhtaana
* jos kehon eritteitä joutuu vaatteelle, vaate tulee pestä muusta pyykistä erikseen
* 6 kuukauden ajan Xofigo-hoidon jälkeen on käytettävä tehokkaita ehkäisymenetelmiä

**Tutkimuspaikka** Hoito annetaan kliinisen fysiologian ja isotooppilääketieteen yksikössä.

 Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

**Lisätiedot**  Jos sinulla on kysyttävää tai sinulle tulee äkillinen este, ota yhteys Kliinisen fysiologian ja isotooppilääketieteen yksikköön puh.017-173270.

Tutkimuksessa käytetään radiolääkettä, joka aiheuttaa pienen määrän radioaktiivista säteilyä ympäristöön. Tulliasemilla on käytössä radioaktiivisuusmittarit. Jos matkustat ulkomaille tutkimuksen jälkeen, pyydä hoitohenkilökunnalta todistus annetusta hoidosta.